《思佳客 其二 和梦窗咏半面髑髅》
清代·董俞

蝴蝶芳魂那可招。无端半面尚含娇。香埋秋藓藏罗袜，影断春含失翠翘。

金凤慧，玉环妖。剩留双妩待人描。劝君莫作繁华想，细雨飞花一夜消。

作者简介：清江苏华亭人，字苍水，号樗亭。董含弟。顺治十七年举人。康熙十八年举博学鸿词，未中。诗文与含齐名，时称“二董”。著有《樗亭集》、《浮湘集》、《度岭集》。